ওড়িশার জেলাসমূহের তালিকা
ভারতের পূর্ব উপকূলে অবস্থিত ওড়িশা রাজ্যটি ৩০ টি জেলায় বিভক্ত। জেলাগুলি ওড়িশার গঠনগত ও প্রশাসনিক একক। ভারতের বিভিন্ন রাজ্যের জেলাশাসক হন একজন ডিস্ট্রিক্ট কালেক্টর, ক্ষেত্রবিশেষে ডেপুটি কমিশনার (ডিসি)। ডেপুটি কমিশনার একাধারে জেলা ম্যাজিস্ট্রেটের পদও অলঙ্কৃত করেন। এই পদাধিকার বলে তিনি জেলায় বিচার বিভাগের দায়িত্বপ্রাপ্ত, এবং কালেক্টর হিসেবে রাজস্ব আদায়ের দায়িত্বপ্রাপ্ত। সাধারণত ইন্ডিয়ান অ্যাডমিনিস্ট্রেটিভ সার্ভিসের কোনও আধিকারিক জেলাশাসক হলেও মাঝে মাঝে ওড়িশা সিভিল সার্ভিসের কোনও আধিকারিককেও এই দায়িত্ব দেওয়া হয়। জেলাশাসকের সহায়তা করেন রাজ্য সরকার কর্তৃক নিযুক্ত জেলা প্রশাসন পর্যায়ের বিভিন্ন আধিকারিক। এক একজন ইন্ডিয়ান পুলিশ সার্ভিস (আইপিএস) আধিকারিক এক একটি জেলার পুলিশ সুপারিন্‌টেন্ডেন্ট হিসেবে আইনের শাসন বজায় রাখার দায়িত্ব পালন করেন।